S'obri el termini de presentació de sol·licituds per al taller “Un nadal per a tots i totes”
Sin fecha

Com tots els anys, la Regidoria d'Educació i Infància convoca el taller “Un nadal per a tots i totes”, dirigit a xiquetes i xiquets d'entre 3 i 12 anys d'edat. Aquesta activitat té per objecte oferir una proposta formativa i d'oci per a la infància en època de vacances de nadal, així com proposar una solució per a mares i pares que treballen durant aquest període.

Enguany, l'activitat es durà a terme els dies 26, 27 i 30 de desembre i 2, 3 i 5 de gener, en horari de 9.30 a 13.30, en les instal·lacions de l'Escola d'Adults i en el Centre Sociocultural. S'establiran un total d'11 grups dividits per edats. El taller acollirà a un total de 160 escolars.

Les sol·licituds es poden presentar en el Centre Sociocultural, en horari de 10.00 a 14.00 i de 16.00 a 20.00 els dies 4, 5 i 9 de desembre. Per a això és necessari descarregar, imprimir, emplenar i signar els formularis i annexos que estan disponibles en la web municipal www.leliana.es, aportant a més originals del SIP del menor i dels DNI de mare, pare o tutor legal i de les persones que vagen a recollir als menors a l'eixida del taller.

Les places es cobriran per rigorós ordre de sol·licitud, i podran ser admesos menors empadronats en el municipi, per als quals la matrícula té un cost de 10 euros, i menors no empadronats però que cursen els seus estudis en algun centre educatiu de la localitat, o que la seua mare o pare treballen en el municipi. Per als no empadronats el preu de la matrícula és de 15 euros.

L'11 de desembre es publicarà la llista provisional d'admesos, en el tauler d'anuncis del Centre Sociocultural i en la web municipal, i el pagament de la taxa caldrà realitzar-se entre el 12 i el 17 de desembre. El dia 18 es farà pública la llista definitiva d'admesos.

Un dels majors al·licients per als menors que realitzen el taller és que podran participar en la cavalcada de Reis del 5 de gener, prèvia autorització de mare, pare o tutor, vestint les disfresses que ells mateixos hauran confeccionat.